Bakunin-kabano

Bakunin-kabano (germane: Bakuninhütte) estas kulturmonumento de la anarki-sindikatismo en Ellingshausen apud Meiningen (Germanujo) sur la monto Hohe Maas (498 m), portante la nomon de la rusa revoluciulo Miĥail Bakunin. Starigis ĝin de 1926 anoj de filio de FAUD (revoluciaj sindikatistoj) el Meiningen. De septembro 2015 la tuto estas agnoskita kulturmonumento fare de la Turinguja ofico por monumentflegado kaj arĥeologio, pro historiaj kaj sciencaj kialoj. En la kuro de la tempo temis pri simpla kabaneto, ekskursocelo sed ankaŭ klerigejo de la laborista movado. De 2018 ĝi estas oficiala domo de la Naturamikoj. Ĝian devizon kreis la meiningen-ano Max Baewert, kiu tekstis: Freies Land und freie Hütte / freier Geist und freies Wort / freie Menschen, freie Sitte / zieht mich stets zu diesem Ort. Tabulon kun ĉi rimaĵo (krome kun kvinpinta stelo, rikoltilo kaj martelo) farite de la ŝtonskulptisto Heinrich Walz, iam estis muntita ĉe la okcidenta flanko de la dometo. Walz ankaŭ kreis memorŝtonon por Bakunin. De 2015 videblas reproduktita tabulo. La FAUD-filianoj jam en 1920, jaron post la fondiĝo, akiris terenon de duona hektaro en Ellingshausen. Inter 1920 kaj 1925 ili ĝin kulturis por ne malsati. Kiam la ekonomia provizado ĝenerale pliboniĝis, ili kreis el kampŝtonoj provizoraĵon en 1925. En januaro 1927 estis fondita la setlista helpsocieto Siedlungsverein gegenseitige Hilfe. La provizoraĵo iĝis duetaĝa kaj solida. La libera Bakunin-kabano baldaŭ allogis ne nur surlokajn laboristajn familiojn se da ankaŭ sindikatistojn kaj liberpensantoj el tuta Germanujo. La unua tendaro de la Anarĥi-sindikatisma Junularo de Germanujo okazis je Hohe Maas kaj gastis en 1930 la publicisto Erich Mühsam kaj Augustin Souchy. Fritz Scherer, nomado anarĥisma pretis dum kelkaj monatoj esti la kabanprizorganto. La tuto estis je dispono por ĉiuj, kaj por la infanoj ekzistis memkonstruita karuselo. Ankaŭ la klerigado kaj ripozumado gravis kaj por tio oni planis pluan pligrandigon. Gastlibro de Bakunin-kabano atestas la multfacetan programaron inter pasko 1931 kaj pentekosto 1933. Ekis la dua pligrandigo en 1932; jaron poste, la nazioj neniigis FAUD-on kaj la lokan porsetlistan societon. La tabulo kun la devizo estis frakastia kaj la SS uzis la teritorion por ekzercado. En 1938 ano de NSDAP aĉetis la kabanon. Li estis senproprietigita en 1945 fare de la Soveta militistara administrado de Germanujo. Kontraŭ la volo de la konstruintoj ekposedis la Socialista Unueca Partio de Germanio kaj uzis ĝin i.a. la komunisma porjunulara organizo Freie Deutsche Jugend por feriumado: ili alinomis la dometon Touristenstation August Bebel (laŭ August Bebel) kaj centoj da junuloj venis tien ĉi, ankaŭ kiel pioniroj. De 1964 ene de Kulturligo de GDR utiligis la tuton naturamika kaj regiohistoria grupo: tiam la kabano alinomiĝis Karl-Kneschke-Hütte (laŭ Karl Kneschke). Tiam estiĝis planoj krei ĉirkaŭ la monto Hohe Maas ripozumareo protektita kun naturaventurpadoj. Sed tiaĵoj ne plaĉis kaj sekve uzis la tuton inter 1969 kaj 1989 la GDR-polico Volkspolizei por ekzercadoj pafaj kaj rekognoska. La tuto restis nealirebla al la publiko ĝis Turniĝo. En 2006 estiĝis amikaro de Bakunin-kabano. De 2011 oni intencas vane ricevi rajton pri gastigado por ke la pozitiva evoluo estu sekurigebla. En 2015 estis senvualigita ĉekabanvande reproduktita tabulo kun la kabana devizo. En 2019 estis aljuĝita al la menciita societo la premioj Erich-Mühsam-Förderpreis kaj Hermann-Brill-Sonderpreis. Literaturo Wanderverein Bakuninhütte (Meiningen) kaj Erich-Mühsam-Gesellschaft (Lubeko) (eld.): Erich Mühsam in Meiningen. Ein historischer Überblick zum Anarchosyndikalismus in Thüringen: Die Bakuninhütte und ihr soziokultureller Hintergrund (=Schriften der Erich Mühsam Gesellschaft, 41), Edition AV, Lich 2015, ISBN 978-3-86841-156-0 Helge Döhring (eld.): Die Reichsferienlager der Syndikalistisch-Anarchistischen Jugend Deutschlands in Thüringen und die Bakuninhütte. Zeugnisse und Dokumente (1928–1933) (=Edition Syfo, 5), Bremen 2014 Wanderverein Bakuninhütte (eld.): Rebellenheil. Gedenkschrift für Fritz Scherer. Vagabund, Wanderer, Hüttenwart, Anarchist, Karin Kramer Verlag, Berlin 2010, ISBN 978-3-87956-350-0 Christoph Höfer, Marian Luck, Kai Richarz: Was ist geblieben von der Bakuninhütte?, Ilmenau-Kolleg, 2010 (lerneja falkaboraĵo) Initiativgruppe zur Rückgewinnung der Bakuninhütte (eld.): Die Bakuninhütte in Geschichte und Gegenwart, Freie Arbeiterinnen- und Arbeiter-Union, Halle 1993. Eksteraj ligiloj hejmpaĝo Rolf Cantzen: "Anarcho-Syndikalismus in der Weimarer Republik" - PDF, 2009 (SWR) bildoj de la kabano - ĉe: syndikalismusforschung.info "Denkmalfest an der Bakuninhütte. Die Bakuninhütte bei Meiningen bekommt ein Denkmalschild, willkommener Anlass für ein Fest" - intervjuo radiofonia, fare de la erfurta Radio F.R.E.I., aŭgusto 2017 Notoj